งานหนัก
โดย...แบงก์กลิ้ง
1 มิ.ย. 2558

โดย...แบงก์กลิ้ง 
ตั้งอกตั้งใจทำงานให้บรรลุวัตถุประสงค์อย่างหนักหน่วง ชาติชาย พยุหนาวีชัย ผู้อำนวยการธนาคารออมสิน ก็เริ่มเดินสายไปมอบนโยบายให้กับสาขาในต่างจังหวัด ทุกวีกเอนด์ 
บางวันงานรัดติ้วถึงขั้นไม่มีเวลากินข้าว แต่พี่บู้ก็ยังสู้ต่อไป เป็นหัวหมู่ทะลวงฟัน คิดปรับปรุงเปลี่ยนแปลงธนาคารให้ดีเลิศยิ่งขึ้น ทันสมัยเทียบเท่าธนาคารพาณิชย์แห่งอื่น
พนักงานแบงก์เมาท์กันสนั่นว่า พี่บู้ชอบยกตัวอย่างธนาคารกสิกรไทยมาเปรียบเทียบกับระบบงานของออมสิน ซึ่งผู้อำนวยการธนาคารออมสินเถียงใจขาดว่าไม่จริง ไม่เคยเอาองค์กรที่ต่างกันมาเทียบกัน เพราะแบงก์รัฐกับแบงก์พาณิชย์ทำงานไม่เหมือนกันอยู่แล้ว 
เพราะบุกตะลุยงานด้านการตลาดซึ่งเป็นงานถนัด เลยทิ้งงานแบ็กออฟฟิศให้ พิศิษฐ์ เสรีวิวัฒนา รองผู้อำนวยการธนาคารออมสิน เพื่อนร่วมรุ่นที่ธรรมศาสตร์อุดรูรั่ว ทำงานแม่บ้านให้
เพราะซื่อสัตย์ตรงไปตรงมา แว่วว่า รองฯ พิศิษฐ์ เข้าตาหม่อมอุ๋ย อาจไปนั่งเป็นเอ็มดีแบงก์รัฐที่กำลังหาตัวกันอยู่ นิสัยอย่างนี้น่าจะทำงานเข้าขากันได้ดีกับ เกริก วณิกกุล ประธานแบงก์ ธอส. หรือเปล่า